cyanic-selkie/wikianc huggingface dataset:
ন্যাশনাল অ্যাসোসিয়েশন ফর রিসার্চ অ্যান্ড থেরাপি অব হোমোসেক্সুয়ালিটি
ন্যাশনাল এ্যাসোসিয়েশন ফর রিসার্চ অ্যান্ড থেরাপি অব হোমোসেক্সুয়ালিটি বা জাতীয় সমকামিতা গবেষণা ও চিকিৎসা সমিতি (NARTH বা নার্থ), যা নার্থ ইন্সটিটিউট নামেও পরিচিত, তা হল একটি সংস্থা যা কনভার্সন থেরাপি বা যৌন অভিমুখিতা রূপান্তর চিকিৎসা এবং সমলিঙ্গ আকর্ষণে সম্পৃক্ত লোকদের যৌন অভিমুখিতা পরিবর্তনের উদ্দেশ্যে প্রতিশ্রুত অন্যান্য চিকিৎসা দিয়ে থাকেন। নার্থকে একটি খ্রিস্টান ধর্মীয় প্রতিনিধি দল হিসেবে দাবি করা হয়েছিল যা "একটি বহুমুখী-শৃঙ্খলাসম্পন্ন পেশাগত ও বৈজ্ঞানিক সংগঠন যা অনাকাঙ্ক্ষিত সমকামী (সমলিঙ্গ) আকর্ষণ (এসএসএ) অনুভবকারী ব্যক্তিদের সেবায় নিবেদিত।" ১৯৯২ সালে জোসেফ নিকোলসি, বেঞ্জামিন কাফম্যান এবং চার্লস সকারিডস নার্থ প্রতিষ্ঠা করেন। ক্যালিফোর্নিয়ার এনকিনোয় টমাস একুইনাস সাইকোলজিক্যাল ক্লিনিক-এ এর সদর দপ্তর অবস্থিত। জুলি হ্যামিল্টন নার্থের বর্তমান সভাপতি। নার্থের প্রতিনিধিগণ বিশ্বের প্রধান মানসিক স্বাস্থ্য সংস্থাগুলোর সমকামিতা কোন বৈকল্য নয় এমন দাবিকৃত দৃষ্টিভঙ্গির সঙ্গে অসম্মতি প্রকাশ করেন।
মাহমুদ মুতাওয়াল্লি
মাহমুদ আল মুতাওয়াল্লি মুহাম্মদ মনসুর (محمود المتولي محمد منصور, Mahmoud Metwalli; জন্ম: ৪ জানুয়ারি ১৯৯৩; মাহমুদ মুতাওয়াল্লি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।
২০১৩ সালে, মাহমুদ মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন।
আন্তর্জাতিক ফুটবল
মাহমুদ মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৩ সালে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ৩ বছরে ৯ ম্যাচে অংশগ্রহণ করেছেন।
নরওয়ার
নরওয়ার (Narwar) ভারতের মধ্য প্রদেশ রাজ্যের শিবপুরি জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫২ মিটার (১৪৮২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নরওয়ার শহরের জনসংখ্যা হল ১৫,৭৪৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে নরওয়ার এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
অসি ঘাট
আসি ঘাট ভারতের উত্তরপ্রদেশের বারাণসী শহরে গঙ্গা নদী র তীরে অবস্থিত সর্ব দক্ষিণের ঘাট। ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটকরা থাকার জায়গা হিসেবে প্রসিদ্ধ।
পর্যটন
আসি ঘাট বারাণসীর সর্বদক্ষিণে অবস্থিত ঘাট। বারাণসীর বেশিরভাগ দর্শনার্থীর কাছে ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটকদের বাস করার জায়গা হিসেবে পরিচিত। অসিঘাটে পর্যটকদের জন্য আকর্ষণীয় ও পর্যটন সংশ্লিষ্ট অনেক কর্মকাণ্ড রয়েছে। পর্যটকরা এই ঘাট থেকে গঙ্গা নদীতে ভ্রমণের জন্য নৌকায় চড়তে পারেন, বেলুনে চড়ে বারাণসীর আকাশদৃশ্য উপভোগ করতে পারেন। এছাড়াও এই ঘাটে প্রতিদিন সন্ধ্যায় বিনোদনমূলক অনুষ্ঠান হয়। ঘাটে অবস্থিত রেস্তোরাগুলি বারাণসীর অন্যতম খাবার জায়গা হিসেবে পরিচিত।
এইঘাটে সাধারণ দিনগুলিতে প্রতি ঘণ্টায় ৩০০ জন দর্শণার্থী আগমন করে সাধারণ দিন ঘাটে ঘুরতে আসা বেশিরভাগ দর্শণার্থীরা কাশী হিন্দু বিশ্ববিদ্যালয়ের শিক্ষার্থী। উত্সবের দিনগুলিতে ঘণ্টা প্রতি ২৫০০ লোকের আগমন ঘটে। শিবরাত্রির মতো উৎসবের সময় এই ঘাটে একসাথে প্রায় ২২,৫০০ জন লোকের থাকার ব্যবস্থা করা হয়।
হিন্দু বিশ্বাস অনুযায়ী মহাকবি তুলসীদাস অসি ঘাট হতেই স্বর্গের উদ্দেশ্যে যাত্রা করেন। ২০১০ সালে বারাণসীতে বোমা হামলার পরে পর্যটকদের যেকোন সমস্যা দ্রুত সমাধানের জন্য অসিঘাটের আশেপাশের এলাকায় অতিরিক্ত পুলিশ থাকে।
জনসংস্কৃতিতে
অসিঘাট ভারতের জনসংস্কৃতিতে বিশেষ স্থান দখল করে আছে। এই ঘাটের আশেরপাশের এলাকা বিভিন্ন উপন্যাস, গল্পের বিষয় হিসেবে ও চলচ্চিত্রে দেখানো হয়েছে।
লেখক কাশিনাথ সিং'য়ের হিন্দি উপন্যাস কাশী কা অসি-এর পটভূমি অসিঘাটের আশেপাশের মহল্লা কে কেন্দ করে রচিত হয়েছে। এই উপন্যাস হতে চন্দ্র প্রকাশ দ্বিবেদী ২০১৮ সালে সানি দেওল অভিনীত চলচ্চিত্র মহল্লা অসি নির্মাণ করেন। ইতোপূর্বে বারাণসীর কাহিনীভিত্তিক ২০১৩ সালের চলচ্চিত্র রানঝানা তে অসিঘাটে চিত্রায়িত দৃশ্য রয়েছে।
তথ্যসূত্র
<references group="" responsive="1">
তাজিক ভাষা
তাজিক বা তাজিকি ভাষা (তাজিক: Забони тоҷикӣ, Zaboni tojikī, ), হল তাজিকিস্তান এবং উজবেকিস্তানে ব্যবহৃত ফার্সি ভাষার একটি উপভাষা। দারি ফার্সি ভাষার সাথে এর খুব মিল রয়েছে। বিংশ শতাব্দীর শুরুতে এবং সোভিয়েত পতনের পর অনেক লেখক এবং গবেষক এ ধারণা পোষণ করেন যে তাজিক ভাষা হলো ফার্সি ভাষার একটি উপভাষা। তবে, এটি  ভিন্ন ভাষা নাকি ফার্সি থেকে জন্মলাভ করেছে এ নিয়ে বেশ বিতর্ক আছে এবং তাতে রাজনৈতিক দৃষ্টিভঙ্গীও জড়িত। বর্তমানে অধিকাংশ গবেষক তাজিক ভাষাকে ফার্সি ভাষার উপভাষা হিসেবে বিবেচনা করেন।
ভৌগোলিক পরিব্যাপ্তি
তাজিকিস্তান ছাড়াও উজবেকিস্তানের দুইটি খুবই গুরুত্বপূর্ণ শহর - সমরখন্দ ও বুখারা এর লোকেরা তাজিক ভাষায় কথা বলতে পারে। উজবেকিস্তানের দাপ্তরিক পরিসংখ্যান বলে যে, সেখানকার জনগোষ্ঠীর ৫% হলো তাজিক। অবশ্য এর মধ্যে অনেক তাজিক অন্তর্ভুক্ত নন। এরা নিজেদের উজবেক হিসেবে পরিচয় দিয়ে থাকেন। সোভিয়েত ইউনিয়নের আমলে উজবেকিস্তান কমিউনিস্ট পার্টির প্রধান শারফ রাশিদভ দ্বারা পরিচালিত "উজবেকিকরণ" ব্যবস্থায় তাজিকদের দুটি পন্থা অবলম্বন করতে বলা হয় - নিজেদের উজবেক বলে পরিচয় দিয়ে উজবেকিস্তানে বসবাস করতে হবে অথবা রিপাবলিকানের বাহিরে অনগ্রসর ও পার্বত্যাঞ্চল (বর্তমান তাজিকিস্তান) চলে যেতে হবে। এই "উজবেকিকরণ" প্রক্রিয়া ১৯২৪ সালে শেষ হয়। ধারণা করা হয়, বর্তমানে তাজিকরা উজবেকিস্তানের মোট জনসংখ্যার ২৫-৩০% প্রতিনিধিত্ব করছে।
তাজিকিস্তানের দক্ষিণে অবস্থিত আফগানিস্তানের ২৫ থেকে ৩০ শতাংশ লোক তাজিক জাতির। তারা যে তাজিক ভাষায় কথা বলে তাকে দারি নামে অভিহিত করা হয়।
এর পাশাপাশি মধ্য এশিয়ার অনেক জায়গায় যেমন- কাজাখস্তান, রাশিয়া তে প্রচুর তাজিক ভাষী লোক পাওয়া যায়। তাজিকিস্তানের অর্থনৈতিক মন্দার কারণে প্রতি বছর আনুমানিক দশ লক্ষ তাজিক রাশিয়ায় পাড়ি জমায় রোজগারের উদ্দেশ্যে।
স্বরবর্ণ
তাজিক ভাষায় ৬টি স্বরবর্ণ রয়েছে। তবে আঞ্চলিক উপভাষাগুলোতে এর চেয়েও বেশি স্বরবর্ণ পাওয়া যায়।
ব্যঞ্জনবর্ণ
তাজিক ভাষায় সর্বমোট ২৪টি ব্যঞ্জনবর্ণ রয়েছে।
ব্যাকরণ
তাজিক ভাষার পদক্রম হলো প্রথমে কর্তা, পরে কর্ম এবং সবশেষে ক্রিয়া। ফার্সি ব্যকরণের সাথে তাজিক ব্যাকরণের কিছু অমিল থাকলেও এদের মধ্যে যথেষ্ট সাদৃশ্য রয়েছে।
বর্ষাইল ইউনিয়ন
বর্ষাইল ইউনিয়ন বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত একটি ইউনিয়ন।
প্রশাসনিক এলাকা
গ্রামের সংখ্যা: ২৩টি, মৌজা সংখ্যা:১৮টি
আয়তন ও জনসংখ্যা
মোট জন সংখ্যা:২৪,১৫২ জন(জন্ম নিবন্ধন অনুযায়ী)
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
প্রায় শতবর্ষ পুরাতন চকআতিথা ঐতিহ্যবাহী পুরাতন জামে মসজীদ, খান বাহাদুর জরিফ মন্ডল এর সময় মসজিদটি নির্মান করা হয়।
জনপ্রতিনিধি
বর্তমান চেয়ারম্যান- মোঃ সহিদুল ইসলাম
ইয়াকোবুস হেনরিকুস ফান্ট হফ
জীবনী
থাম্ব|300x300পিক্সেল|[[বিংশ শতাব্দী|বিংশ শতকে র শুরুর দিকে ইয়াকোবুস হেনরিকুস ফান্ট হফ, জুনি.]] ফন্ট হফের জন্ম হল্যান্পের রোটার্ডাম শহরে। তার পিতার নাম ইয়াকোবুস হেনরিকুস ফান্ট হফ, সিনি. এবং মাতা আলিদা কল্ফ ফান্ট হফ বাল্যকাল তেকেই তিনি বিজ্ঞান ও প্রকৃতির প্রতি অণুরক্ত ছিলেন।
জুনায়েদ বাবুনগরী
মুহাম্মদ জুনায়েদ (যিনি জুনায়েদ বাবুনগরী নামে অধিক পরিচিত) (৮ অক্টোবর ১৯৫৩ – ১৯ আগস্ট ২০২১) ছিলেন একজন বাংলাদেশি দেওবন্দি ইসলামি পণ্ডিত, শিক্ষাবিদ, লেখক, গবেষক, ইসলামি বক্তা ও আধ্যাত্মিক ব্যক্তিত্ব। তিনি হেফাজতে ইসলাম বাংলাদেশের সাবেক আমীর, দারুল উলুম হাটহাজারী মাদ্রাসার শিক্ষা সচিব ও শায়খুল হাদিস, বেফাকুল মাদারিসিল আরাবিয়া বাংলাদেশের সহ-সভাপতি, চট্টগ্রাম নূরানী তালীমুল কুরআন বোর্ডের চেয়ারম্যান এবং মাসিক মুঈনুল ইসলামের প্রধান সম্পাদক ছিলেন। এছাড়াও তিনি নাজিরহাট বড় মাদ্রাসার মুতাওয়াল্লী, মাসিক দাওয়াতুল হকের পৃষ্ঠপোষক, ইনসাফ২৪.কম ও কওমিভিশন.কমের প্রধান উপদেষ্টা সহ কয়েকটি সংস্থা ও প্রতিষ্ঠানের নেতৃস্থানীয় পদে দায়িত্ব পালন করেছেন। তার অনুসারীরা তাকে ‘মজলুম জননেতা’, ‘কায়েদে মিল্লাত’, ‘আপোষহীন সিপাহসালার’ ইত্যাদি উপাধিতে ডেকে থাকে। তিনি পাকিস্তানের বিখ্যাত ইসলামি ব্যক্তিত্ব ইউসুফ বিন্নুরীর শিষ্য। মুসলিম নেতা হিসেবে তিনি দেশব্যাপী ব্যাপক জনপ্রিয়। তিনি ২০১৩ সালের হেফাজত আন্দোলনে নেতৃত্ব দিয়ে কারাবরণ করেছিলেন। জুুুনায়েদ বাবুনগরী হেফাজতে ইসলাম বাংলাদেশের আমীরের দায়িত্ব পালনকালে ১৯ আগস্ট ২০২১ তারিখে মৃত্যুবরণ করেন।
জন্ম ও বংশ
বাবুনগরী ১৯৫৩ সালের ৮ অক্টোবর চট্টগ্রামের ফটিকছড়ি থানার বাবুনগর গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতার নাম আবুল হাসান ও মাতা ফাতেমা খাতুন। হারুন বাবুনগরী তার নানা। মায়ের দিক দিয়ে তার বংশধারা ইসলামের প্রথম খলিফা আবু বকরের সাথে মিলিত হয়। মুহিব্বুল্লাহ বাবুনগরী তার মামা।
শিক্ষাজীবন
৫ বছর বয়সে তিনি আল জামিয়াতুল ইসলামিয়া আজিজুল উলুম বাবুনগরে ভর্তি হন। এখানে তিনি মক্তব, হেফজ ও প্রাথমিক শিক্ষা সমাপ্ত করেন। কুরআনের হেফজ শেষ করার পর আজহারুল ইসলাম ধর্মপুরীর কাছে তিনি পুরো কুরআন মুখস্থ শুনিয়েছিলেন। এরপর তিনি ভর্তি হন দারুল উলুম হাটহাজারী মাদ্রাসায়। ১৯৭৬ সালে হাটহাজারী মাদ্রাসা থেকে দাওরায়ে হাদীস (মাস্টার্স) পরীক্ষায় প্রথম স্থান অধিকার করেন। হাটহাজারী মাদ্রাসায় তার উল্লেখযোগ্য শিক্ষকগণের মধ্যে রয়েছেন: আব্দুল কাইয়ুম, আহমদুল হক (মুফতি), আবুল হাসান, আব্দুল আজিজ, শাহ আহমদ শফী সহ প্রমুখ খ্যাতিমান ব্যক্তিবর্গ।
তারপর উচ্চ শিক্ষার উদ্দেশ্যে তিনি পাকিস্তান গমন করেন। ১৯৭৬ সালে করাচিতে অবস্থিত জামিয়া উলুমুল ইসলামিয়ায় তাখাচ্ছুছাত ফিল উলুমুল হাদিস তথা উচ্চতর হাদিস গবেষণা বিভাগে ভর্তি হন। ২ বছর হাদিস নিয়ে গবেষণা সম্পন্ন করে তিনি আরবি ভাষায় ‘সীরাতুল ইমামিদ দারিমী ওয়াত তারিখ বি শায়খিহী’ (ইমাম দারিমী ও তার শিক্ষকগণের জীবন বৃত্তান্ত) শীর্ষক অভিসন্দর্ভ জমা দেন। এই অভিসন্দর্ভ জমা দেওয়ার পর তিনি জামিয়া উলুমুল ইসলামিয়া থেকে হাদিসের সর্বোচ্চ সনদ লাভ করেন। জামিয়া উলুমুল ইসলামিয়ায় তার উল্লেখযোগ্য শিক্ষকগণের মধ্যে রয়েছেন: মুহাম্মদ ইউসুফ বিন্নুরী, ইদ্রিস মিরাঠী, আব্দুল্লাহ ইউসুফ নোমানী সহ প্রমুখ। পাশাপাশি তিনি ওয়ালি হাসান টঙ্কির কাছে সুনান আত-তিরমিজী ও মুহাম্মদ ইউসুফ বিন্নুরীর কাছে সহীহ বুখারী দ্বিতীয় বারের মত অধ্যয়ন করেন।
কর্মজীবন
১৯৭৮ সালের শেষের দিকে তিনি দেশে প্রত্যাবর্তন করে বাবুনগর মাদ্রাসায় শিক্ষক হিসেবে যোগদানের মাধ্যমে তার কর্মজীবনের সূচনা হয়। বাংলাদেশের মাদ্রাসা সমূহের মধ্যে সর্বপ্রথম বাবুনগর মাদ্রাসায় তিনি উচ্চতর হাদিস গবেষণা বিভাগ চালু করেন। ২০০৩ সালে তিনি দারুল উলুম হাটহাজারী মাদ্রাসায় যোগ দেন। পরবর্তীতে তিনি হাটহাজারী মাদ্রাসার সহকারী পরিচালক নিযুক্ত হন। ২০২০ সালের ১৭ জুন মাদ্রাসা কমিটি সহকারী পরিচালকের দায়িত্ব থেকে তাকে অব্যাহতি দেয়। তার স্থলে মাদ্রাসার জ্যেষ্ঠ শিক্ষক শেখ আহমদকে দায়িত্ব দেওয়া হয়। তবে তার অনুসারীদের দাবি অনুযায়ী, “তিনি ষড়যন্ত্রের শিকার, দাবি আদায়ে কঠোর অবস্থানে থাকায় সরকারি চাপে তাকে সরানো হয়েছে।”
২০১০ সালে তাকে মহাসচিব করে হেফাজতে ইসলাম বাংলাদেশ প্রতিষ্ঠিত হয়েছিল। ২০২০ সালের ১৮ সেপ্টেম্বর সংগঠনটির আমীর মৃত্যুর পর ১৫ নভেম্বর সংগঠনের একটি কেন্দ্রীয় সম্মেলনের মাধ্যমে সর্বসম্মতিক্রমে তিনি আমীর নির্বাচিত হন।
২০১৯ সালের মে মাসে এক সাক্ষাৎকারে তিনি জানান, “শিক্ষকতা জীবনে এ পর্যন্ত (২০১৯) আমার ছাত্র সংখ্যা প্রায় ৪০ হাজারেরও বেশি।
তাসাউফ
শিক্ষাজীবন সমাপ্ত করে আধ্যাত্মিক দীক্ষা লাভের উদ্দেশ্যে ১৯৭৮ সালে তিনি আব্দুল কাদের রায়পুরীর উত্তরসূরী আব্দুল আজিজ রায়পুরীর নিকট বায়’আত গ্রহণ করেন। রমযান মাসে তিনি রায়পুরীর খানকায় অবস্থান করে কিছুকাল তার সান্নিধ্যে ছিলেন। বাংলাদেশে তিনি যাদের কাছে খেলাফত পেয়েছেন:
পরিবার
পারিবারিক জীবনে তিনি বিবাহিত, ৫ মেয়ে ও ১ ছেলের জনক। ছেলের নাম মুহাম্মদ সালমান। পরিবারের সবাই ইসলামি কর্মকান্ডে সক্রিয় রয়েছেন।
গ্রেফতার
হেফাজত আন্দোলনের ঘটনায় আইনশৃঙ্খলা রক্ষাকারী বাহিনীকে হত্যার অভিযোগ সহ কয়েকটি অভিযোগে ২০১৩ সালের ৭ মে তাকে পুরান ঢাকার ঢাকেশ্বরী মন্দির এলাকা থেকে গ্রেফতার করে ১৩ দিনের রিমান্ডে নেওয়া হয়। পরবর্তীতে অভিযোগ প্রমাণিত না হওয়ায় তিনি মুক্তি পান। রিমান্ডে তাকে অমানুষিক নির্যাতন ও চিরতরে পঙ্গু করে দেওয়ার পরিকল্পনা ছিল বলে তিনি দাবি করেছেন।
সমালোচনা
২০২০ সালের নভেম্বরে বাংলাদেশে ভাস্কর্য বিতর্ক শুরু হলে ইসলামি নেতা মামুনুল হকের পক্ষে সমর্থন দিয়ে তিনি কঠোরভাবে ভাস্কর্য বিরোধী বক্তব্য তুলে ধরেন। তার এই মন্তব্যে আওয়ামী লীগ ও তার ভ্রাতৃপ্রতিম সংগঠন সমূহের মধ্যে তীব্র ক্ষোভের সৃষ্টি হয়।
দৃষ্টিভঙ্গি
২০১৯ সালের ১৩ জুন তিন দেশ সফর করে প্রধানমন্ত্রী শেখ হাসিনা একটি সাংবাদিক সম্মেলনের আয়োজন করেন। উক্ত সম্মেলনের এক পর্যায়ে পর্দা বিষয়ে শেখ হাসিনা বলেন, “ হাত মোজা, পা মোজা, নাক-চোখ ঢেকে এটা কী? জীবন্ত টেন্ট (তাঁবু) হয়ে ঘুরে বেড়ানো, এটার তো কোনো মানে হয় না ”। তার এই বক্তব্যেকে আপত্তিকর আখ্যা দিয়ে জুনায়েদ বাবুনগরী বলেন, কুরআনের ৭টি আয়াত এবং ৭০টির মতো হাদিস দ্বারা পর্দার বিধান প্রমাণিত। এ সব আয়াত ও হাদিস দ্বারা পর্দার বিধান প্রমাণিত হওয়ার পাশাপাশি সর্বপ্রকারের বেপর্দা হারাম হওয়াও সুস্পষ্টভাবে বুঝা যায়। সুতরাং শরয়ী পর্দা নিয়ে রাষ্ট্রের সর্বোচ্চ পদে অধিষ্ঠিত প্রধানমন্ত্রীর মুখে এমন আপত্তিকর মন্তব্য দুঃখজনক। ৯০ শতাংশ মুসলিম অধ্যুষিত দেশে পর্দা সম্পর্কে দেয়া এমন বক্তব্যে কোটি কোটি মুসলমানদের হৃদয়ে রক্তক্ষরণ হয়েছে। তিনি শেখ হাসিনার পর্দা সম্পর্কে দেয়া এ বক্তব্য প্রত্যাহার করে আল্লাহর কাছে তওবা করার আহ্বান জানান। ২০২০ সালের ২ অক্টোবর এক সভায় শাহ আহমদ শফী ও তার লংমার্চের ব্যাপারে তিনি বলেন, “ আল্লামা আহমদ শফী দেশে ভ্রান্ত মতবাদ ও ইসলাম বিরোধী কার্যকলাপের বিরুদ্ধে বলিষ্ঠ ভূমিকা রেখে গেছেন। ২০১৩ সালে ইসলামবিদ্বেষী নাস্তিক্যবাদের আগ্রাসী আস্ফালনের বিরুদ্ধে দেশের আলেম সমাজ ও তাওহিদী জনতাকে নিয়ে ইতিহাসের নজিরবিহীন গণআন্দোলনের ডাক দিয়েছিলেন। ওই সময় আমি আল্লামা শফীর সঙ্গে লংমার্চে ও শাপলা চত্বরে ছিলাম। তারই ধারাবাহিকতায় কোনো বিদআত, শিরক, মাজার পূজারী, কাদিয়ানি, শিয়া ও নাস্তিক-মুরতাদের সঙ্গে বিন্দুমাত্র আপস করা যাবে না। প্রয়োজনে সব অপশক্তির বিরুদ্ধে এ ধরনের একটা নয়, আরও দশটা লংমার্চ করতে হবে। ” ২০২০ সালের ৫ অক্টোবর এক বিবৃতিতে তিনি বলেন, “ পর্দা নারীর মৌলিক অধিকার। পর্দাতেই নারী সর্বাধিক নিরাপদ। নারীকে নিরাপদে রাখতে পারলে তখন ব্যক্তি, দেশ, জাতি ও সমাজ, সংসার সবকিছুই নিরাপদ। ধর্ষণ, নারী নির্যাতন এসব রোধে পর্দা বাধ্যতামূলক করার বিকল্প নেই। ” তিনি হেফাজতে ইসলামের মুখপাত্র হিসেবে বলেন, "এদেশে নাস্তিক মুরতাদরা থাকবে নয়তো হেফাজত থাকবে।" এছাড়াও তিনি নাস্তিকদের দেশ থেকে বিতারণের জন্য বিভিন্ন সময় কঠোর ভাষায় ঘোষণা দেন।
প্রকাশনা
আরবি, উর্দু ও বাংলায় তার রচিত ও সম্পাদিত গ্রন্থের সংখ্যা প্রায় ত্রিশটি। দারুল উলুম নাদওয়াতুল উলামার আরবি পত্রিকা আল বাসুল ইসলামি, দারুল উলুম দেওবন্দের মাসিক পত্রিকা আদ দায়ী, দারুল উলুম হাটহাজারীর মাসিক আল মুঈন-সহ বিভিন্ন সাময়িকীতে তার অসংখ্য প্রবন্ধ-নিবন্ধ প্রকাশিত হয়েছে। কাতারের আল আরব পত্রিকায় তার দীর্ঘ সাক্ষাৎকার ছাপানো হয়েছিল। এছাড়াও তিনি ইনসাফ২৪.কম, কওমিভিশন.কমের প্রধান উপদেষ্টা ও মাসিক দাওয়াতুল হকের পৃষ্ঠপোষক ছিলেন।
মৃত্যু
তিনি ২০২১ সালের ১৯ আগস্ট ৬৭ বছর বয়সে চট্টগ্রামের সিএসসিআর হাসপাতালে মৃত্যুবরণ করেন। তিনি দীর্ঘদিন ধরে হৃদরোগ, কিডনি ও ডায়াবেটিসসহ বার্ধক্যজনিত নানা রোগে ভুগছিলেন। জানাজা শেষে বৃহস্পতিবার (১৯ আগস্ট) দিবাগত রাত ১২টার দিকে তাকে শাহ আহমদ শফীর পাশে সমাহিত করা হয়।
কাঠুয়া ধর্ষণ মামলা
আসিফা বানু একজন কাশ্মীরি বালিকা, ২০১৮ সালের জানুয়ারি মাসে তাকে ধর্ষণ করে খুন করা হয় । তখন তার বয়স ছিল মাত্র আট বৎসর। অপরাধীরা প্রথমে ঘটনাটি ধামাচাপা দেওয়ার চেষ্টা করলেও পরবর্তীতে এই ঘৃণ্য ঘটনাটি সংবাদ সমক্ষে আসে । তখন থেকেই আসিফা বানুর ধর্ষণ ও হত্যাকাণ্ডের সুবিচারের জন্য সারা দেশে একটি জনমত তৈরি হয় । বিষয়টি এখনো বিচারাধীন।
গোবিন্দ অধিকারী
গোবিন্দ অধিকারী (১৮০০ - ১৮৭২) উনিশ শতকের একজন যাত্রার অভিনেতা এবং গীতিকার। তিনি কৃষ্ণ যাত্রায় দুতী সাজতেন এবং কীর্তনের দোহারও গাইতেন। তিনি কয়েকটি যাত্রাপালা রচনা করেন। যাত্রাদলের জন্য তার রচিত বহু পদাবলী ও সংগীত বাংলা ভাষার শ্রীবৃদ্ধি সাধনে সহায়ক হয়েছে। তার রচিত উল্লেখযোগ্য যাত্রাপালা হচ্ছে শুকসারীর পালা ও চূড়া-নূপুরের দ্বন্দ্ব।
জন্ম ও শৈশব
বাংলা ১২০৫ সালে জন্মগ্রহণ করেন। হুগলি জেলার জাঙ্গিপাড়া গ্রামে বৈরাগীকুলে জন্ম। স্বগ্রামে বাল্যশিক্ষা শেষ করে তিনি হাওড়া জেলার ধুরখালি গ্রামের গোলোকদাস অধিকারীর নিকট কীর্তন শিক্ষা করেন। জাতিতে বৈষ্ণব শ্রেণিভুক্ত ব্রাহ্মণ ছিলেন।
কর্মজীবন
তিনি জগদীশ বন্দ্যোপাধ্যায়ের যাত্রাদলে 'ছোকরা' হিসেবে প্রথম খ্যাতি অর্জন করেন। প্রথমে নিজেই কীর্তনিয়া দল ও পরে 'কালীয় দমন' যাত্রাদল গঠন করে অভিনয় আরম্ভ করেন। 'রাধাকৃষ্ণের লীলা' অভিনয়ে তিনি স্বয়ং দূতীর ভূমিকায় খ্যাতিমান হন ও প্রতিষ্ঠা অর্জন করেন। তারপর তিনি জাঙ্গিপাড়া-কৃষ্ণনগর ছেড়ে কলকাতার নিকটস্থ সালিখায় আসেন। যাত্রাদলের জন্য তার রচিত বহু পদাবলী ও সংগীত বাংলা ভাষার শ্রীবৃদ্ধি সাধনে সহায়ক হয়েছে। তার রচিত উল্লেখযোগ্য যাত্রাপালা হচ্ছে শুকসারীর পালা ও চূড়া-নূপুরের দ্বন্দ্ব। কৃষ্ণ যাত্রায় তার দুতীগিরি দেখবার জন্য লোকে দশ ক্রোশ রাস্তা হেঁটে যাত্রা দেখতে যেত। “চুক্তির টাকা” ব্যতীত তিনি আসরে অনেক টাকা পুরস্কার হিসাবে উপহার পেতেন। তার গানে মুগ্ধ হয়ে অনেকে গায়ের উত্তরীয় পর্যন্ত খুলে তাকে পারিতোষিক দিতেন। যাত্রা, কীর্তন ও কথকতায় অর্জিত অর্থ দিয়ে তিনি জমিদারি ক্রয়ে সক্ষম হন।
গোবিন্দ অধিকারীর রচিত একটি বিখ্যাত গান হচ্ছেঃ চম্পক বরণী বলি, দিলি যে চমক কলি/ এ ফুলে এ কল আছে কে জানে।/ এতো ফুল নয় ভাই ত্রিশুল অসি, মরমে রহিল পশি/ রাই-রূপসীর রূপ অসি হানেপ্রাণে।। এছাড়াও তার লেখা "শুক-শারী সংবাদ" গানটি বড়ই চমৎকার। এ গানটির প্রথম তিনটি চরণ হচ্ছেঃ বৃন্দাবন বিলাসিনী রাই আমাদের।/ রাই আমাদের রাই আমাদের/ আমরা রাইয়ের রাই আমাদের।।
মৃত্যু
গোবিন্দ অধিকারী ১২৭৭ বঙ্গাব্দে লোকান্তরিত হন।
ফ্ল্যান্ডার্স কাউন্টি
৮৬২ সাল থেকে, ফ্ল্যান্ডার্সের গণনা ফ্রান্সের রাজ্যের মূল বারো সমকক্ষের মধ্যে ছিল। কয়েক শতাব্দী ধরে, ঘেন্ট, ব্রুজ ও ইপ্রেস শহরের চারপাশে তাদের এস্টেটগুলি ইউরোপের সবচেয়ে সমৃদ্ধ অঞ্চলগুলির মধ্যে এটি গঠন করেছে।
১৪৭৭ সাল পর্যন্ত, ফরাসি আধিপত্যের অধীনে থাকা এলাকাটি শেল্ডের পশ্চিমে ছিল। "রয়্যাল ফ্ল্যান্ডার্স" (ডাচ: ক্রুন- ভ্লান্ডারেন, ফরাসি: ফ্ল্যান্ড্রে রয়্যাল ) নামে পরিচিত ছিল। এগুলি ছাড়াও ১১ শতকের পর থেকে, পবিত্র রোমান সাম্রাজ্যের একটি জাতের হিসাবে নদীর পূর্বে ভূমি ধরেছিল: "ইম্পেরিয়াল ফ্ল্যান্ডারস" ( Rijks-Vlaanderen বা Flandre impériale )। ১৩৮৪ সাল থেকে বারগুন্ডিয়ান নেদারল্যান্ডের অংশ, যার ফ্রান্সের সাথে একটি জটিল সম্পর্ক ছিল।১৫২৬ সালে মাদ্রিদের শান্তি ও ১৫২৯ সালে পিস অফ দ্য লেডিস এর পরে পুরো কাউন্টিটি সাম্রাজ্যের হাতে পড়ে।
১৭৯৫ সালের মধ্যে অনেক কিছু পুনরুদ্ধার করার পরে, বাকি অংশ – অস্ট্রিয়ান নেদারল্যান্ডসের মধ্যে – একইভাবে ফ্রান্স ফরাসী প্রথম প্রজাতন্ত্রের অধীনে অধিগ্রহণ করেছিল। একই বছরের ওয়াটারলু যুদ্ধের ফলস্বরূপ এটি ১৮১৫ সালে নেদারল্যান্ডসের নব প্রতিষ্ঠিত যুক্তরাজ্যে চলে যায় । প্রাক্তন কাউন্টি অফ ফ্ল্যান্ডার্স, ফ্রেঞ্চ ফ্ল্যান্ডার্স ব্যতীত আধুনিক দিনের ফ্রান্সের বাইরে মধ্যযুগীয় ফরাসি রাজ্যের একমাত্র অংশ (কাতালোনিয়া ১২৫৮ সালে ত্যাগ করা হয়েছিল)।
ভূগোল
ডান|থাম্ব|270x270পিক্সেল| ১৪ শতকের শেষে ফ্ল্যান্ডার্স কাউন্টির টপোগ্রাফিক মানচিত্র, ফরাসি-ইম্পেরিয়াল সীমান্ত লাল রঙে চিহ্নিত
পতাকা ও অস্ত্র
থাম্ব| ফিলিপ II এর রাজ্যাভিষেকের সময় ফিলিপকে (ডান থেকে ২য়) তলোয়ারধারী হিসাবে গণনা করুন। ফ্ল্যান্ডার্সের গণনা ছিল 12টি প্রাচীন পিয়ার বা ফ্রান্সের রাজার "সমান" এর মধ্যে একটি। (১৪৫৫ প্যানেল পেইন্টিং Jean Fouquet )।
ক্যারোলিংবাসী
থাম্ব| লোথারিঙ্গিয়ার পাশে ১০ শতকের ফ্ল্যান্ডার্স কাউন্টি।
৯ম, ১০ম ও ১১ম শতাব্দীতে বৃদ্ধি (৮৬৪-১০৭১)
থাম্ব| ইনস্টিটিউশন অফ বাল্ডউইন ১, ফ্রাঙ্কিশ রাজা চার্লস দ্য বাল্ডের ফ্ল্যান্ডার্সের প্রথম গণনা। থাম্ব| ১০৩০ সালে ফ্রান্সের রাজ্য (শীর্ষে ফ্ল্যান্ডার্স, সবুজে। )
১২ম এবং ১৩ম শতাব্দীতে সমৃদ্ধি (১০৭১-১২৭৮)
থাম্ব| ঘেন্টের গ্রেভেনস্টিন, আলসেসের ফিলিপ দ্বারা নির্মিত ডান|থাম্ব| কমটেসি জিন ডি কনস্টান্টিনোপলের পরে ফ্ল্যান্ডার্স এবং হাইনল্টের মানচিত্র (১২০০-১২৪৪) থাম্ব|361x361পিক্সেল| ১৪০০ সালে একজন ফ্লেমিশ ভদ্রমহিলা এবং ভদ্রলোক, পাণ্ডুলিপিতে চিত্রিত "Théâtre de tous les peuples et Nations de la terre avec leurs habits et ornemens divers, tant anciens que modernes, diligemment depeints au naturel"। 16 শতকের দ্বিতীয়ার্ধে লুকাস ডি'হিরে আঁকা। ঘেন্ট ইউনিভার্সিটি লাইব্রেরিতে সংরক্ষিত।
বারগুন্ডিয়ান ১৫ শতক (১৩৮৪-১৫০৬)
বাম|থাম্ব|250x250পিক্সেল| ১৫ শতকের অংশের দৃশ্য সহ উইজেনডেল ক্যাসেল
১৬ শতকের সতেরোটি প্রদেশ (১৫০৬-৯৮)
থাম্ব|360x360পিক্সেল| ম্যাথিয়াস কোয়াড, মানচিত্রকার, এবং জোহানেস বুসেমেচার, খোদাইকারী এবং প্রকাশক, কোলন দ্বারা ১৬০৯ থেকে ফ্ল্যান্ডার্স কাউন্টির মানচিত্র
অস্ট্রিয়ান ১৮ শতক (১৭১৩-৮৯)
থাম্ব|250x250পিক্সেল| ১৭৯৩ সালের [[ফরাসি বিপ্লবী যুদ্ধ|বিপ্লবী যুদ্ধের সময় নীরউইন্ডেনে অস্ট্রিয়ান সৈন্যরা]] হ্যাবসবার্গের স্প্যানিশ শাখার বিলুপ্তির পর, হ্যাবসবার্গের অস্ট্রিয়ান শাখা ফ্ল্যান্ডার্সের গণনা হয়ে ওঠে। অস্ট্রিয়ার মারিয়া থেরেসার অধীনে, অস্ট্রিয়ান নেদারল্যান্ডস উন্নতি লাভ করে।
শিমুল আলু
শিমুল আলু (ইংরেজিতে Cassava ; বৈজ্ঞানিক নামঃ Manihot esculenta), ব্রাজিলীয় অ্যারারুট, মানিয়ক, ও ট্যাপিওকা, হচ্ছে গাছের শিকড়জাত একধরনের আলু, জন্মে মাটির নিচে। বাংলায় ইংরেজি হতে আগত নাম কাসাভাও ব্যবহৃত হয়। এটি (spurge) পরিবারের অরণ্যময় গুল্ম, যা দক্ষিণ আমেরিকার গুল্ম, ব্যাপকভাবে ক্রান্তীয় এবং প্রায় ক্রান্তীয় অঞ্চলে বার্ষিক ফসল হিসাবে চাষ করা হয় তার ভোজ্য অনমনীয় স্ফীতকন্দ মূলের জন্য, এবং শর্করার একটি প্রধান উৎস।
শিমুল আলু চাল ও ভুট্টার পর ক্রান্তীয় অঞ্চলে, খাদ্য শর্করার তৃতীয় বৃহত্তম উৎস। শিমুল আলু, উন্নয়নশীল বিশ্বের একটি প্রধান খাদ্য, যা পঞ্চাশ লক্ষ মানুষের মৌলিক খাদ্য। এটা সবচেয়ে খরা সহনশীল ফসল, যা প্রান্তিক মাটিতে জন্মাতে সক্ষম। নাইজেরিয়া বিশ্বে শিমুল আলুর বৃহত্তম উৎপাদনকারী এবং থাইল্যান্ড শুষ্ক শিমুল আলু বৃহত্তম রপ্তানিকারক দেশ।
শিমুল আলু মিষ্টি বা তিক্ত হিসাবে শ্রেণীবদ্ধ করা হয়। কীট, প্রাণী, এবং চোর নিরস্ত করার জন্য কৃষক প্রায়ই তিক্ত বৈচিত্র্যের পছন্দ করে। অন্যান্য শিকড় এবং কন্দের মত, উভয় তিক্ত এবং মিষ্টি শিমুল আলু পুষ্টিহীন উপাদান এবং বিষ থাকে। ব্যবহার আগে সঠিকভাবে প্রস্তুত করা আবশ্যক। ভ্রান্ত প্রস্তুতিতে শিমুল আলুর অবশিষ্ট সায়ানাইড থেকে যাবে, তীব্র সায়ানাইড নেশা এবং গলগণ্ড, এবং এমনকি অপসংগতি বা আংশিক পক্ষাঘাতের কারণ হতে পারে.।.
ড্যামিয়েন ব্লাউম
ড্যামিয়েন ব্লাউম (স্প্যানিশ: Damián Blaum; জন্ম: ১১ই জুন, ১৯৮১) আর্জেন্টিনার এক খোলা জলের অলিম্পিক সাঁতারু। ব্লাউম আর্জেন্টিনার হয়ে ২০০৮ অলিম্পিকে অংশগ্রহণ করেন ও পুরুষদের ম্যারাথনে ২১তম স্থান লাভ করেন।
জীবনী
ড্যামিয়েন ব্লাউম ১১ই জুন, ১৯৮১ সালে আর্জেন্টিনার বুয়েনোস আইরেসে জন্ম গ্রহণ করেন। ছয় বছর বয়স থেকে সে সপ্তাহে ৪ দিন সাতারের শিখতেন। ক্লাব নাউটিকো আকুয়া থেকে ফ্রেডেরিক হিসাবে তিনি প্রথম সাতার প্রতিযোগিতায় অংশ গ্রহণ করে মাত্র ১০ বছর বয়সে। পরে সে ক্লাব দে জিমনাশিয়া ই এসগ্রিমা দে বুয়েনোস আইরেস ভর্তি হন এবং ১৬ বছর বয়সে খোলা জলে সাতার কাটার সিদ্ধান্ত নেয়।   বর্তমানে তিনি ক্লাব রিভার প্লেট জন্য প্রতিযোগিতা করছেন।
তিনি প্রাথমিক পড়াশোনা ইনস্টিটিউটে করেন, মাধ্যমিক পড়াশোনা করেন আইনস্টাইন কলেজ এবং উনিভেরসিদাদ দে ফিয়েমফিয়াস এমপ্রেসারিয়ালেস ই সোফফিয়ালেস (ইউসিইএস) (ইউনিভার্সিটি অফ বিজনেজ অ্যান্ড সোশ্যাল সায়েন্সেস) বিশ্ববিদ্যালয়ে ব্যবসা নিয়ে পড়াশোনা করেন।
ব্লাউম ২০০৯ সালে ১৫তম হেরনান্দারিয়াস-পারানা প্রতিযোগিতায়, পৃথিবীর দীর্ঘতম প্রায় ১০ ঘণ্টার ম্যারাথনে বিজয়ী হন।
২০০৯ সালে ফেডারেশন ইন্টারন্যাশনাল দে নাটেশন (এফআইএনএ) দিত্বীয় স্থান অধিকার করেন, পেটার স্টোয়চেভ এর পরে।
উদ্ভিদকোষ
থাম্ব|320x320পিক্সেল|একটি উদ্ভিদ কোষের গঠন উদ্ভিদকোষ হল সব উদ্ভিদের ক্ষুদ্রতম গাঠনিক ও ক্রিয়ামূলক একক যা উদ্ভিদের বৃদ্ধি, বিকাশ ও জীবনধারণে অত্যন্ত গুরুত্বপূর্ণ ভূমিকা পালন করে।
উদ্ভিদকোষ এক ধরনের সুকেন্দ্রিক কোষ, অর্থাৎ এর কোষকেন্দ্রটি ঝিল্লি দ্বারা আবৃত ও এতে অনেক ঝিল্লি দ্বারা আবদ্ধ কোষীয় অঙ্গাণু আছে। কোষকেন্দ্রটি উদ্ভিদের বংশাণুগত উপাদান (ডিএনএ) ধারণ করে ও কোষের বৃদ্ধি, প্রতিলিপন ও বিভাজনের জন্য দায়ী। কোষপর্দা নামের একটি পাতলা অর্ধভেদ্য ঝিল্লি বা কোষস্তর কোষের অভ্যন্তরভাগকে এর বহিস্থ পরিবেশ থেকে পৃথক করে রেখেছে। প্রাণীকোষের বিপরীতে উদ্ভিদকোষগুলিতে আরও আছে সেলুলোজ দিয়ে তৈরি একটি শক্ত স্তর যার নাম কোষপ্রাচীর, যা কোষপর্দাকে আবৃত করে রাখে ও কোষকে দৃঢ়তা, কাঠামো ও সুরক্ষা প্রদান করে। এছাড়া উদ্ভিদকোষের অভ্যন্তরে অনেক কোষীয় অঙ্গাণু আছে। মাইটোকন্ড্রিয়া নামক অঙ্গাণুগুলি কোষীয় শ্বসনের মাধ্যমে শক্তি উৎপাদন করে।  উদ্ভিদকোষের সবচেয়ে লক্ষণাত্মক একটি বৈশিষ্ট্য হল এটিতে হরিৎকণিকা (ক্লোরোপ্লাস্ট) নামক অঙ্গাণুর উপস্থিতি, যা সালোকসংশ্লেষণ প্রক্রিয়ার জন্য দায়ী। এই অঙ্গাণুগুলিতে ক্লোরোফিল নামক রঞ্জক পদার্থ থাকে, যা সূর্যের আলো থেকে শক্তি শোষণ করে সেটিকে রাসায়নিক শক্তিতে রূপান্তরিত করে, যে শক্তি উদ্ভিদ ব্যবহার করে গ্লুকোজ ও অক্সিজেন উৎপাদন করে। এভাবে উদ্ভিদ সূর্যালোক থেকে নিজের খাদ্য উৎপাদন করে নিতে পারে। হরিৎকণিকাগুলির নিজস্ব ডিএনএ থাকে এবং এগুলি কোষকেন্দ্র থেকে স্বাধীনভাবে প্রতিলিপন করতে পারে। অন্তঃপ্লাজমীয় জালিকা হল কিছু ঝিল্লি দ্বারা আবদ্ধ ক্ষুদ্রনালি ও থলির জালতন্ত্র যেগুলি প্রোটিন সংশ্লেষণ, লিপিড বিপাক ও অন্যান্য কোষীয় প্রক্রিয়ায় অংশ নেয়। গলজি যন্ত্র হল কিছু সমতল ঝিল্লিযুক্ত থলি যেগুলি প্রোটিন ও লিপিড পরিবর্তন, বাছাই ও মোড়কবন্দী করে কোষের অভ্যন্তরে বা বাইরে সেগুলির পরিবহনে সহায়তা করে। প্রাণীকোষের বিপরীতে উদ্ভিদকোষে একটি বৃহৎ কেন্দ্রীয় কোষগহ্বর থাকে, যেটি কোষের আকৃতি বজায় রাখা, জল ও জলে দ্রবীভূত আয়ন, পুষ্টি উপাদান ও বর্জ্য পদার্থ সঞ্চয় ও উদ্ভিদের অভ্যন্তরীণ অভিস্রাবণিক চাপ নিয়ন্ত্রণে ভূমিকা রাখে। রাইবোজোম নামের ক্ষুদ্র, ঝিল্লিহীন অঙ্গাণুগুলি প্রোটিন সংশ্লেষণের জন্য দায়ী।  প্রাণীকোষের মতো উদ্ভিদকোষেও একটি কোষকঙ্কাল থাকে যেটি প্রোটিন তন্তুর জালতন্ত্র দিয়ে গঠিত এবং যেটি কোষকে কাঠামোগত সহায়তা ও আকৃতি প্রদানের পাশাপাশি কোষ বিভাজন, নড়াচড়া ও সংগঠনে সাহায্য করে। উদ্ভিদকোষগুলিতে আরও আছে কিছু বিশেষায়িত কাঠামো, যাদের নাম প্লাজমোডেজমা। এগুলি হল কোষপ্রাচীরের ছিদ্র দিয়ে বাইরে অভিক্ষিপ্ত ক্ষুদ্র কিছু প্রবর্ধক প্রণালী যেগুলি পাশাপাশি সংলগ্ন কোষগুলিকে সংযুক্ত করে ও নিজেদের মধ্যে পুষ্টি উপাদান ও  সংকেতবাহী অণু বিনিময়ের অনুমতি দেয়।  এটি উদ্ভিদের কোষসমূহের বিভিন্ন কর্মকাণ্ডের মধ্যে সমন্বয় সাধনকারী একটি গুরুত্বপূর্ণ কার্যপদ্ধতি, যে কর্মকাণ্ডগুলির মধ্যে আছে উদ্ভিদের বৃদ্ধি ও বিকাশ, পরিবেশের উদ্দীপনার প্রতি (যেমন পীড়ন বা জীবাণু সংক্রমণ) সাড়া দেওয়া। উদ্ভিদকোষগুলি সমবিভাজন বা মাইটোসিস প্রক্রিয়ায় নতুন কোষ উৎপাদন করে উদ্ভিদের অযৌন প্রজনন এবং জননকোষগুলি যৌন প্রজননে সাহায্য করে। উদ্ভিদকোষগুলি বিভাজন, বিভেদীকরণ ও নতুন কলা ও অঙ্গ উৎপাদনের মাধ্যমে উদ্ভিদের বৃদ্ধি ও বিকাশে ভূমিকা রাখে। উদ্ভিদকোষগুলি বিষাক্ত পদার্থ, কাঁটা ও অন্যান্য ভৌত প্রতিবন্ধক সৃষ্টির মাধ্যমে উদ্ভিদকে তৃণভোজী প্রাণী, রোগজীবাণু ও পরিবেশগত পীড়কের হাত থেকে প্রতিরক্ষা ও সুরক্ষা দান করে। কিছু উদ্ভিদকোষ উদ্ভিদদেহের সর্বত্র জল, পুষ্টি উপাদান ও অন্যান্য অণু পরিবহন করে।
উদ্ভিদকোষগুলিকে মূলত দুইটি প্রধান প্রকারে ভেদ করা যায়। এগুলি হল প্যারেনকাইমা কোষ ও বিশেষায়িত কোষ। প্যারেনকাইমা কোষগুলি সবচেয়ে সাধারণ ধরনের উদ্ভিদকোষ; এগুলির কোষপ্রাচীর পাতলা হয়, এগুলি উদ্ভিদের কোমল অংশগুলি গঠন করে ও সালোকসংশ্লেষণের মাধ্যমে খাদ্য উৎপাদন, খাদ্যসঞ্চয়, সংবহন, প্রতিরক্ষা, ক্ষত নিরাময়, ক্ষরণ ও গ্যাস বিনিময় সম্পাদন করে। বিশেষায়িত কোষগুলি বিশেষ বিশেষ কাজ সম্পাদন করে যেগুলি উদ্ভিদের বেঁচে থাকার জন্য অত্যন্ত গুরুত্বপূর্ণ। কোলেনকাইমা কোষগুলির কোষপ্রাচীর অপেক্ষাকৃত স্থূল এবং এগুলি উদ্ভিদের বর্ধনশীল অঙ্গগুলিকে দৃঢ়তা ও কাঠামো দিতে সাহায্য করে। স্ক্লেরেনকাইমা কোষগুলি সবচেয়ে দৃঢ় মজবুত উদ্ভিদকোষ; এগুলির কোষপ্রাচীরগুলি পুরু ও লিগনিনসমৃদ্ধ, যেগুলি উদ্ভিদকে কাঠামো ও সুরক্ষা প্রদান করে; এগুলি হয় দীর্ঘায়িত (তন্তুকোষ) বা হ্রস্ব ও অতিশাখায়িত (স্ক্লেরাইড) হয়ে থাকে। বহিস্ত্বকীয় কোষগুলি উদ্ভিদের সবচেয়ে বহিঃস্থ স্তর গঠন করে; এগুলির উদ্ভিদকে উদ্ভিদভোজী প্রাণী ও জলহানির মতো বহিঃস্থ নিয়ামকগুলির থেকে সুরক্ষা প্রদান করে। জাইলেম ও ফ্লোয়েম কোষগুলি উদ্ভিদ সংবহন কলা গঠন করে; জাইলেম উদ্ভিদের মূল থেকে উদ্ভিদদেহের সর্বত্র জল বহন করে, আর ফ্লোয়েম কোষগুলি পাতা থেকে উদ্ভিদের সর্বত্র চিনি ও অন্যান্য জৈব পুষ্টি উপাদান বহন করে নিয়ে যায়। প্রহরী কোষগুলি পাতায় গ্যাসের বিনিময় নিয়ন্ত্রণ করে। ভাজক (মেরিস্টেম্যাটিক) কোষগুলি হল অবিভেদীকৃত কোষ যেগুলি উদ্ভিদ বৃদ্ধি ও বিকাশের জন্য দায়ী; এগুলি মূল ও বিটপের ডগায় অবস্থিত থাকে এবং বিভেদীকৃত হয়ে অন্য বিভিন্ন ধরনের উদ্ভিদকোষে রূপান্তরিত হতে পারে।
উদ্ভিদকোষগুলি রাসায়নিক সংকেতের সাহায্যে একে অপরের সাথে যোগাযোগ স্থাপন করে উদ্ভিদের বৃদ্ধি, বিকাশ, পরিবেশের উদ্দীপনায় সাড়াপ্রদান ও রোগজীবাণুর বিরুদ্ধে প্রতিরক্ষায় সমন্বয় সাধন করে। উদ্ভিদকোষগুলিকে কাচের নলে বা পাত্রে কর্ষণ করা যায় ও এগুলি থেকে নতুন উদ্ভিদ উৎপাদন করা যায় বা এগুলির কোষীয় প্রক্রিয়াগুলি অধ্যয়ন করা যায়। উদ্ভিদকোষের বিবর্তন পৃথিবীতে উদ্ভিদ জীবনের বিবর্তনের মূল ভূমিকা পালন করেছে, বিশেষ করে সালোকসংশ্লেষণের বিকাশ ও স্থলজ উদ্ভিদের উদ্ভব। উদ্ভিদকোষ নিয়ে অধ্যয়নকারী কিছু বিশেষায়িত উচ্চশিক্ষায়তনিক জ্ঞানের শাখা হল উদ্ভিদকোষবিজ্ঞান, যেখানে উদ্ভিদকোষের কাঠামো, ক্রিয়া ও আচরণ এবং কোষ বিভাজন, অঙ্গাণুর কাজ ও কোষীয় সংকেতপ্রেরণের উপরে অধ্যয়ন করা হয়। আণবিক জীববিজ্ঞানে ডিএনএ রেপ্লিকেশন, ট্রান্সক্রিপশন ও ট্রান্সলেশন ছাড়াও প্রোটিন ও অন্যান্য অণুর কাঠামো ও ক্রিয়া নিয়ে গবেষণা করা হয়। বংশাণুবিজ্ঞানে চারিত্রিক বৈশিষ্ট্যের ইনহেরিটেন্স ও উদ্ভিদের বৃদ্ধি, বিকাশ ও পরিবেশের প্রতি সাড়া নিয়ন্ত্রণকারী বংশাণুগত কার্যপদ্ধতিগুলি গবেষণা করা হয়। বিবর্তনীয় জীববিজ্ঞানে উদ্ভিদকোষ কাঠামো ও ক্রিয়ার বিবর্তন এবং সামগ্রিকভাবে উদ্ভিদের বিবর্তন নিয়ে গবেষণা করা হয়। ব্যবস্থাদি জীববিজ্ঞান নামক আন্তঃশাস্ত্রীয় ক্ষেত্রটিতে জৈবিক সংগঠনের একাধিক স্তর থেকে সংগৃহীত উপাত্ত সংকলিত করে বংশাণু, প্রোটিন ও অন্যান্য অণুর মধ্যে আন্তঃক্রিয়া গবেষণা করা হয়। পরিগণনামূলক জীববিজ্ঞানে উদ্ভিদকোষীয় প্রক্রিয়াসমূহের গাণিতিক ও পরিগাণনিক প্রতিমান নির্মাণ করে সেগুলির ছদ্মায়োন করা হয় এবং উচ্চ-উৎপাদী পরীক্ষাগুলি দ্বারা সৃষ্ট বৃহৎ উপাত্তসংগ্রহগুলির বিশ্লেষণ সাধন করা হয়।
উদ্ভিদকোষগুলি উদ্ভিদের বৃদ্ধি, বিকাশ ও বেঁচে থাকার জন্য অত্যাবশ্যক। তাই উদ্ভিদকোষের কাঠামো ও ক্রিয়া সম্পর্কে অধ্যয়ন কৃষি ও খাদ্য নিরাপত্তা, চিকিৎসা ও মানব স্বাস্থ্য এবং জলবায়ু পরিবর্তন ও পরিবেশ সংরক্ষণের জন্য খুবই গুরুত্বপূর্ণ। কৃষিতে উদ্ভিদকোষের গবেষণা ফসলের উৎপাদন বৃদ্ধি এবং নতুন, ঘাতসত ফসলের জাতের বিকাশে সহায়ক হতে পারে। এটি উন্নত সার ও কীটনাশক প্রস্তুতি, উন্নত বালাই ব্যবস্থাপনা কৌশল ও সেচ কৌশল নির্ণয়ে সাহায্য করতে পারে, যেগুলি অধিকতর দক্ষ ও টেকসই। এছাড়া উদ্ভিদের বৃদ্ধি ও বিকাশ নিয়ন্ত্রণকারী কোষীয় কার্যপদ্ধতিগুলি বুঝতে পারলে উদ্ভিদের নতুন প্রজাতির উদ্ভাবনে সহায়ক হতে পারে, যে প্রজাতিগুলি উচ্চমাত্রায় উৎপাদনশীল, অধিক পুষ্টিশোষণে সক্ষম, রোগ প্রতিরোধক ও পরিবেশগত চাপ (তাপ, খরা, বন্যা) সহ্য করার ক্ষমতার মতো কাঙ্ক্ষিত বৈশিষ্ট্যের অধিকারী।  বংশাণু প্রকৌশলের মাধ্যমে উদ্ভিদকোষগুলির জৈবপ্রযুক্তিগত প্রয়োগ করা হয়। উদ্ভিদকোষের বংশাণুগত উপাদান কারসাজি করে বিজ্ঞানীরা কোনও উদ্ভিদ থেকে উচ্চমাত্রায় নির্দিষ্ট প্রোটিন বা অন্যান্য যৌগ উৎপাদন করাতে পারেন। চিকিৎসাবিজ্ঞানে মানব রোগগুলির চিকিৎসা অনেক ঔষধ ব্যবহার করা হয়, যেগুলি উদ্ভিদ বা উদ্ভিদকোষ থেকে আহরণ করা হয়। উদ্ভিদকোষের উপর গবেষণা ঐসব ঔষধের নিরাময়কারী ক্রিয়ার জন্য দায়ী নির্দিষ্ট যৌগ শনাক্তকরণ ও পৃথকীকরণ সহজ করে ও নতুন ঔষধ বিকাশ করা যাবে যেগুলি অধিকতর কার্যকর ও যেগুলির পার্শ্ব-প্রতিক্রিয়া কম। অধিকন্তু, উদ্ভিদকোষগুলি কীভাবে রোগসৃষ্টিকারক জীবাণুর সাথে আন্তঃক্রিয়া করে, সে ব্যাপারটি অধ্যয়ন করলে উদ্ভিদের রোগগুলির নতুন চিকিৎসা শনাক্ত করা যেতে পারে, যে বৈশ্বিক খাদ্য নিরাপত্তার উপর তাৎপর্যপূর্ণ প্রভাব ফেলতে পারে। উদ্ভিদকোষ কর্ষণের কৌশল ব্যবহার করে ঔষধশিল্পের জন্য বিপুল পরিমাণে ঐ সব যৌগ উৎপাদন করা হয়।  পরিবেশবিদ্যার দৃষ্টিকোণ থেকে উদ্ভিদেরা বাস্তুগত ভারসাম্য বজায় রাখা ও জলবায়ু পরিবর্তনের নেতিবাচক প্রভাব হ্রাস করার ব্যাপারে গুরুত্বপূর্ণ ভূমিকা রাখে। উদ্ভিদকোষ অধ্যয়ন করলে উদ্ভিদের কীভাবে পরিবেশের পরিবর্তনের (যেমন দূষণ, আবাসস্থল লোপ) প্রতি সাড়া দেয় ও অন্যান্য জীবের সাথে কীরূপে মিথস্ক্রিয়া করে, তা আরও ভালো করে বোঝা সম্ভব। এই জ্ঞান পরিবেশ সংরক্ষণমূলক বিভিন্ন ব্যবস্থা, যেমন অবক্ষয়প্রাপ্ত বাস্তুতন্ত্রে পূর্বাবস্থায় ফেরত ও জলবায়ু পরিবর্তনের প্রভাব হ্রাস করার জন্য কৌশল বের করতে (যেমন কার্বন পৃথকীকরণ) তথ্য দিয়ে সাহায্য করতে পারে। বনবিজ্ঞানে বৃক্ষসমূহের বৃদ্ধি ও বিকাশ বুঝতে এবং বন ব্যবস্থাপনা ও সংরক্ষণে নতুন কৌশলে বিকাশে উদ্ভিদকোষীয় জীববিজ্ঞান গুরুত্বপূর্ণ। জৈবজ্বালানি ও অন্যান্য ধরনের নবায়নযোগ্য শক্তির গবেষণায় উদ্ভিদকোষ ব্যবহার করা হয়; যেমন উদ্ভিজ্জ উপাদানকে জৈবজ্বালানিতে রূপান্তরিত করতে অধিকতর দক্ষ উৎসেচক নিঃসরণের জন্য উদ্ভিদকোষের পরিবর্তন সাধন করা হতে পারে।
কোষপ্রাচীর
উদ্ভিদকোষের ক্ষেত্রে কোষপর্দার বাইরে জড় পদার্থ দিয়ে তৈরি একটি পুরু প্রাচীর থাকে, একে কোষ প্রাচীর বলে। এটি সেলুলোজ দ্বারা গঠিত। প্রাণিকোষে এ ধরনের প্রাচীর থাকে না। প্রাণিকোষ আবরণটি প্লাজমাপর্দা দ্বারা গঠিত। কোষের সজীব অংশকে রক্ষা করা এবং কোষএর সীমারেখা নির্দেশ করা কোষপ্রাচীরের প্রধান কাজ। উদ্ভিদকোষের কোষপ্রাচীর তিন স্তর বিশিষ্ট : প্রাথমিক প্রাচীর, গৌণ প্রাচীর, টারশিয়ারী প্রাচীর। কোষপ্রাচীরের প্রধান রাসায়নিক উপাদান সেলুলোজ যা গ্লুকোজের পলিমার। প্রাথমিক কোষপ্রাচীরে পেকটিক পদার্থ এবং গৌণ প্রাচীরে লিগনিন, সুবেরিন ইত্যাদি থাকে। এছাড়াও কোষ প্রাচীরে হেমিসেলুলোজ, প্রোটিন, লিপিড এবং প্রচুর পানি থাকে। পাশাপাশি অবস্থিত দুটি কোষপ্রাচীর মধ্যপর্দা দ্বারা সংযুক্ত থাকে। মধ্যপর্দা পেকটিক এসিড, পেকটিন ও প্রোপেকটিন দ্বারা গঠিত। অনেক ধরনের উদ্ভিদ কোষ একটি বৃহৎ কেন্দ্রীয় ভ্যাকুওল ধারণ করে  যা টনোপ্লাস্ট নামে পরিচিত ।
কোষপর্দা
কোষ প্রাচীরের ঠিক নিচে সমস্ত প্রোটোপ্লাজমকে ঘিরে একটি সজীব ঝিল্লি আছে।এ ঝিল্লিকে কোষপর্দা বলে। ইংরেজিতে একে প্লাজামা মেমব্রেন,প্লাজমালেমা, সাইটোমেমব্রেন এসব নামেও অভিহিত করা হয়। তবে বর্তমানে অনেকে একে বায়োমেমব্রেন বলতে চান। ঝিল্লিটি স্থানে স্থানে ভাঁজবিশিষ্ট হতে পারে। প্রতিটি ভাঁজকে মাইক্রোভিলাস বলে।কোষাভ্যন্তরে অধিক প্রবিষ্ট মাইক্রোভিলাসকে বলা হয় পিনোসাইটিক ফোস্কা।
সাইটোপ্লাজম
কোষের প্রোটোপাজমের নিউক্লিয়াসবিহীন জেলির মতো অংশকে সাইটোপ্লাজম বলে। সাইটোপ্লাজমের অভ্যন্তরে অবস্থিত কোষের বিভিন্ন জৈবনিক ক্রিয়াকলাপের সাথে সংশিষ্ট সজীব বস্তুসমূহকে একত্রে সাইটোপ্লাজমীয় অঙ্গাণু বলা হয়।
মাইটোকন্ড্রিয়া
(ইংরেজি: Mitochondria) এক প্রকার কোষীয় অঙ্গাণু, যা সুকেন্দ্রিক কোষে পাওয়া যায়। এ অঙ্মাগানুটি ১৮৯৮ সালে বেনডা(Benda) আবিষ্কার করেন।জীবের শ্বসন কার্যে অংশগ্রহণ করা এর প্রধান কাজ।শ্বসন প্রক্রিয়ার ধাপ চারটি ;গ্লাইকোলাইসিস, অ্যাসিটাইল কো এ সৃষ্টি, ক্রেবস চক্র এবং ইলেকট্রন প্রবাহ তন্ত্র। এর প্রথম ধাপ মাইটোকন্ড্রিয়ায় ঘটেনা। তবে দ্বিতীয় এবং অত্যন্ত গুরুত্বপূর্ণ বিক্রিয়া গুলো মাইটোকন্ড্রিয়াতেই সম্পন্ন হয়। ক্রেবস চক্রে সবচেয়ে বেশি শক্তি উৎপাদিত হয় বলে  মাইটোক‌ন্ড্রিয়াকে কোষের শ‌ক্তি উৎপাদন কেন্দ্র বা পাওয়ার হাউস বলা হয়। কিছু ব্যতিক্রম ছাড়া সকল উদ্ভিদ ও প্রাণী কোষে মাইটোকন্ড্রিয়া পাওয়া যায়।
প্লাস্টিড
প্লাস্টিড' (গ্রীক: πλαστός) হলো ঝিল্লি-আবদ্ধ অঙ্গাণু৷ এটি উদ্ভিদ কোষে পাওয়া যায় এবং কিছু ইউক্যারিওটিক জীবেও পাওয়া যায়। এরা এন্ডোসাইম্বিয়টিক সায়ানোব্যাকটেরিয়া হিসাবে বিবেচিত হয়৷  প্লাস্টিড আর্নস্ট হেকেল আবিষ্কার করেছিলেন এবং তিনি তার নাম দিয়েছিলেন, তবে এ.এফ.ডব্লিউ শিম্পার প্রথম স্পষ্ট সংজ্ঞা দিয়েছিলেন।
রাইবোসোম
রাইবোজোম জীব কোষে অবস্থিত রাইবোনিউক্লিওপ্রোটিন দ্বারা গঠিত ক্ষুদ্র ক্ষুদ্র কণা। রাইবোজোম প্রধানত প্রোটিন সংশ্লেষণে সাহায্য করে। প্রোটিনের পলিপটাইড চেইন সংযোজন এই রাইবোজোমে হয়ে থাকে। এছাড়া রাইবোজোম এ কাজে প্রয়োজনীয় এনজাইম সরবরাহ করে।  এই উৎসেচক বা এনজাইমের কাজ হলো প্রাণরাসায়নিক বিক্রিয়ার গতি বাড়িয়ে দেয় ।
গলগি বস্তু
সাইটোপ্লাজমে অবস্থিত নিউক্লিয়াসের কাছাকাছি কতকগুলো ঘনসন্নিবিষ্ট চওড়া সিস্টারনি,থলির মতো ভ্যাকুওল এবং ক্ষুদ্র ভেসিকল এর সমন্বয়ে গঠিত জটিল অঙ্গাণু হল গলগি বস্তু বা গলজি বস্তু(ইংরেজিঃ Golgi Body)।স্নায়ুবিজ্ঞানী ক্যামিলো গলগি ১৮৯৮ সালে পেঁচা ও বিড়ালের মস্তিষ্কের কোষে গলজি বস্তু আবিষ্কার করেন।গলজি বস্তুকে কোষের প্যাকেজিং কেন্দ্র বলে। গলজি বস্তু প্রধানত প্রাণিকোষে পাওয়া যায়। ইতালীয় স্নায়ুতত্ত্ববিদ ক্যামিলো গলগি ১৮৯৮ সালে গলগি বডি আবিষ্কার করেন। তার নাম অনুসারেই গলগি বডির নামকরণ করা হয় ।
নিউক্লিয়াস
নিউক্লিয়াস (ইংরেজি: Cell Nucleus) হল প্রোটোপ্লাজমের সবচেয়ে ঘন, পর্দাঘেরা এবং প্রায় গোলাকার অংশ।যা কোষের সব জৈবনিক ক্রিয়া বিক্রিয়া নিয়ন্ত্রণ করে তাকে বলা হয় নিউক্লিয়াস ৷ এর আকৃতি গোলাকার ডিম্বাকার ও নলাকার।সিভকোষ ও লোহিত রক্তকণিকায় নিউক্লিয়াস থাকেনা।নিউক্লিয়াসে বংশগতির বৈশিষ্ট্য নিহিত থাকে। এটি কোষে সংঘটিত বিপাকীয় কার্যাবলীসহ সব ক্রিয়া বিক্রিয়া নিয়ন্ত্রণ করে। লিউয়েন হুক (Lewaen hook) সর্বপ্রথম ১৯৬৭ সালে কোষে নিউক্লিয়াস দেখতে পান এবং এর নামকরণ করেন।
বরমা ইউনিয়ন
বরমা বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
আয়তন
বরমা ইউনিয়নের আয়তন ২,৩৭৫ একর (৯.৬১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বরমা ইউনিয়নের মোট জনসংখ্যা ২২,৯৮৫ জন। এর মধ্যে পুরুষ ১১,৬১২ জন এবং মহিলা ১১,৩৭৩ জন। মোট পরিবার ৪,২৭৮টি।
অবস্থান ও সীমানা
চন্দনাইশ উপজেলার পশ্চিমাংশে বরমা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে বরকল ইউনিয়ন ও চন্দনাইশ পৌরসভা; পূর্বে চন্দনাইশ পৌরসভা ও সাতবাড়িয়া ইউনিয়ন; দক্ষিণে বৈলতলী ইউনিয়ন ও সাতকানিয়া উপজেলার চরতী ইউনিয়ন এবং পশ্চিমে সাতকানিয়া উপজেলার চরতী ইউনিয়ন, সাঙ্গু নদী ও আনোয়ারা উপজেলার হাইলধর ইউনিয়ন অবস্থিত।
প্রশাসনিক কাঠামো
বরমা ইউনিয়ন চন্দনাইশ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল:
ইতিহাস
বরমা ইউনিয়ন পূর্বে পটিয়া উপজেলাধীন ২০নং বরমা ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৫নং বরমা ইউনিয়ন পরিষদ নামে প্রতিষ্ঠিত।
শিক্ষা ব্যবস্থা
২০১১ সালের আদমশুমারি অনুযায়ী বরমা ইউনিয়নের সাক্ষরতার হার ৬২.২%। এ ইউনিয়নে ১টি কলেজ, ১টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
বরমা ইউনিয়নে যোগাযোগের প্রধান সড়ক চন্দনাইশ-বরমা সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
বরমা ইউনিয়নের পশ্চিম প্রান্ত দিয়ে বয়ে চলেছে সাঙ্গু নদী। এছাড়া এ ইউনিয়নে প্রবাহিত হচ্ছে কেশুয়া চাঁনখালী খাল, বাতাজুরী যত খাল এবং নিশি কান্ত যত খাল।
হাট-বাজার
বরমা ইউনিয়নের প্রধান ৩টি হাট/বাজার হল বরমা ধামাইরহাট বাজার, বরমা কালীরহাট বাজার এবং বরমা টিনের হাট।
উল্লেখযোগ্য ব্যক্তিত্ব
বরমা ইউনিয়নের উল্লেখযোগ্য ব্যক্তিগণের মধ্যে রয়েছেন:
চিকাটি গাদিলো চিতাকটডু
চিকাটি গাদিলো চিতাকটডু ২০১৯ সালের একটি যৌন হাস্যরসাত্মক তেলুগু চলচ্চিত্র। এটি পরিচালনা করেছেন সন্তোষ পি. জয়কুমার। চলচ্চিত্রটি মুক্তির আগে হাস্যরসাত্মক ট্রেলারটিএ জন্য অনেকের মনোযোগ আকর্ষণ করছিল। এটি জয়কুমার পরিচালিত তামিল চলচ্চিত্র ইরুট্টু আরাইল মুরাট্টু কুত্থু এর পুননির্মাণ।
চিলাই নদী
চিলাই নদী বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিলাই নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৭। নদীটির গভীরতা ৩ মিটার।  নদীটির অববাহিকার আয়তন ১০০ বর্গ কিমি।
লখনউ মেট্রো
লখনউ মেট্রো হল একটি দ্রুত গণপরিবহন ব্যবস্থা যা একটি পরিবেশ বান্ধব পরিবেশের সাথে লখনউ শহরের যাত্রী পরিসেব সরবরাহের জন্য নির্মিত হয়েছে। ২৭ শে সেপ্টেম্বর ২০১৪ সালে নির্মান কাজ শুরু করা হয়। । ট্রান্সপোর্ট নগর থেকে চারবাগ রেলওয়ে স্টেশন পর্যন্ত ৮.৫ কিলোমিটার (৫.৩ মাইল) রেলপথ, যা ৫ সেপ্টেম্বর ২০১৭ তারিখে বাণিজ্যিকভাবে যাত্রা শুরু করে। এটি নির্মাণ সময়ের হিসাবে দেশের দ্রুততম মেট্রো রেল ব্যবস্থা। চৌধুরী চরণ সিং আন্তর্জাতিক বিমানবন্দরের মেট্রো স্টেশন থেকে মুন্সি পুলিয়া মেট্রো স্টেশন পর্যন্ত  লাল লাইনের সম্পূর্ণ অংশটি ৮ মার্চ ২০১৯ সালে যাত্রী পরিবহন শুরু করে।
লখনউ মেট্রো ২১ টি স্টেশন দিয়ে ২৩ কিমি দূরত্বে অতিক্রম করে।
লখনউ মেট্রো রেল কর্পোরেশন (এলএমআরসি) যাত্রীদের, বিশেষ করে প্রবীণ নাগরিকদের টিকিট পেতে সহায়তা করার জন্য ৩৫ জন গ্রাহক সম্পর্ক সহায়ককে নিয়োগ করেছে। এলএমআরসি সকল স্টেশনগুলিতে বিনামূল্যে পানীয় জল, শৌচালয়, এসকলেটর এবং লিফ্টের পরিষেবা সরবরাহ করে।
লখনউ মেট্রো প্রকল্পটি উত্তর প্রদেশের সবচেয়ে ব্যয়বহুল পরিবহন ব্যবস্থা যা প্রকল্পের পর্যায় ১এ (রেড লাইন) এবং ১বি (ব্লু লাইন) এর আনুমানিক মোট খরচ $২ বিলিয়ন ডলার, যার মধ্যে ₹৬,৯২৮ কোটি টাকা (৯৬০ মিলিয়ন মার্কিন ডলার) হচ্ছে পর্যায় ১এ-এর ব্যয়। ভারত সরকার ও উত্তর প্রদেশ সরকারের ৫০:৫০ যৌথ উদ্যোগে উত্তরপ্রদেশ মেট্রো রেল কর্পোরেশন প্রতিষ্ঠিত হয়েছিল মেট্রো নির্মাণ ও পরিচালনা করার জন্য।
একবার সম্পন্ন হলে লখনউ মেট্রোতে ২ টি রেলপথ থাকবে, যার মধ্যে দীর্ঘতম ২২.৮৭৮ কিমি (১৪.২১৬ মাইল) লাল (উত্তর-দক্ষিণ) লাইন থাকবে চৌধুরী চরাণ সিং আন্তর্জাতিক বিমানবন্দর থেকে মুন্সী পুলিয়া চৌরহ পর্যন্ত এবং নীল (পূর্ব-পশ্চিম) লাইন থাকবে চারবাগ রেলওয়ে স্টেশন থেকে বসন্ত কুঞ্জ পর্যন্ত। চারবাগ রেলওয়ে স্টেশন দুটি লাইনের মধ্যে জংশন স্টেশন হিসেবে কাজ করবে। উপরন্তু, মেট্রো পর্যায়-২ এবং পর্যায়-৩ মোট ৭৪ কিমি রেলপথ নিয়ে গঠিত হয়ে ৬ টি লাইনের দ্বারা। দ্বিতীয় পর্বটি (পর্যায়-২) আইআইএম লখনউ থেকে রাজজিপুরম, ইন্দিরা নগর থেকে সিজি সিটি এবং সিজি সিটি থেকে সিসিএস আন্তর্জাতিক বিমানবন্দর পর্যন্ত পৃথক ৩টি রেলপথ নির্মিত হবে। পর্যায়-৩-এ মুন্সী পুলিয়া থেকে জানকিপুরাম, চারবাগ থেকে এসজিপিজিআই এবং সচিবালয় থেকে সিজি সিটি পর্যন্ত ৩ টি লাইন নির্মিত হবে। পর্যায়-৪-এ আরও মেট্রো রুট লখনউ শহরের বাইরের এলাকায় এবং উপগ্রহ শহরে প্রসারিত হবে।
ইতিহাস
মেট্রো প্রকল্পের মূল নকশায় একটি উত্তর-দক্ষিণ করিডোর এবং একটি পূর্ব-পশ্চিম করিডোর অন্তর্ভুক্ত ছিল, এটি গোমতি নগরের মাধ্যমে সংযুক্ত ছিল। উত্তর-দক্ষিণ করিডোরের জন্য আনুমানিক ব্যয় ছিল ৫,৪১৩ কোটি (২০১৮ সালের হিসাবে ₹৮৩ বিলিয়ন বা ১.২ বিলিয়ন মার্কিন ডলার), পূর্ব-পশ্চিম করিডোরের জন্য ৩,৬১১ কোটি (২০১৮ সালের হিসাবে ₹৫৬ বিলিয়ন বা ৭৭০ মিলিয়ন মার্কিন ডলার) এবং গোমতি নগরের মাধ্যমে সংযোগের জন্য ₹৪৯৫ কোটি (২০১৮ সালের হিসাবে ₹৭৬২ কোটি বা ১১০ মিলিয়ন মার্কিন ডলার)। পূর্ব-পশ্চিম করিডোরের প্রাথমিক প্রস্তাবে রাজজিপুরম থেকে শুরু হয়ে এবং হযরতমণে শেষ হয়, পরে হযরতগঞ্জ ও অক্ষরপুরপুরের মাধ্যমে গোমতী নগর পর্যন্ত ১৪ কিলোমিটার (৮.৭ মাইল) রুট নির্মাণের জন্য উদ্যোগ নেয়া হয়। যাইহোক, ২০১০ সালে নকশাটি বদলানো হয়েছিল, তাই করিডোরটি বসন্ত কুঞ্জ থেকে শুরু করে ১৩ কিলোমিটার (৮.১ মাইল) সংশোধিত দূরত্ব অতিক্রম করে চরবাগে পৌঁছাবে।
আরও একবার সংশোধনের পরে পূর্ব-পশ্চিম করিডোর দ্বারা লখনউয়ের চারবঘর রেলওয়ে স্টেশনটি হারদো রোডে অবস্থিত বসন্ত কুঞ্জের সঙ্গে সংযুক্ত হবে এবং এর দৈর্ঘ্য ১১ কিলোমিটার (৬.৮ মাইল), যার মধ্যে ৪.২৯ কিমি উত্তোলিত (২.৬৭ মাইল), ০.৫ কিমি র্যাম (০.৩১ মাইল) এবং ৬.৩ কিমি ভূগর্ভস্থ (৩.৯ মাইল)।
লাল লাইন
লাল লাইন লখনউ মেট্রো প্রথম রেলপথ এবং এটি প্রথমে কেন্দ্রীয় লখনউয়ের দক্ষিণে পরিবহন নগর ও চারবাগের  মধ্যে সংযোগ ঘটায়। বর্তমানে রেলপথটি ২২.৮৭ কিলোমিটার (১৪.২১ মাইল) দূরত্বে উত্তরে মুন্সি পুলিয়া এবং দক্ষিণে বিমানবন্দর পর্যন্ত বিস্তৃত হয়েছে। এটা আংশিকভাবে উত্তোলিত এবং ভূগর্ভস্থ।
নীল লাইন
নীল লাইন লখনউ মেট্রোর একটি প্রস্তাবিত মেট্রো রেলপথ। এতে লখনউয়ের চারবাগ রেল স্টেশন থেকে বসন্ত কুঞ্জ পর্যন্ত ১২ টি মেট্রো স্টেশন রয়েছে, যা মোট ১১.০৯৮ কিলোমিটার (৬.৮৯৬ মাইল) দীর্ঘ।
অর্থায়ন
লখনউ মেট্রো রেল প্রকল্পের ৫০% -এর বেশি অর্থ ইউরোপীয় ইনভেস্টমেন্ট ব্যাংক থেকে বৈদেশিক ঋণ মাধ্যমে মাধ্যমে অর্থায়ন করা হয়। লখনউ মেট্রোর নিজস্ব পরিচালনা সংস্থা লখনউ মেট্রো রেল কর্পোরেশন হল একটি বিশেষ উদ্দেশ্যমূলক যানবাহন (এসপিভি) এবং ভারত সরকার ও উত্তর প্রদেশ সরকার দ্বারা ৫০:৫০ যৌথ উদ্যোগ লখনউ মেট্রো নির্মিত। এলএমআরসি সদর দপ্তর লখনউ শহরের গোমতি নগরের ভিপিন খণ্ডে অবস্থিত।
রোলিং স্টকে
৫ অক্টোবর ২০১৫ সালে, অ্যালস্টমকে তাদের মেট্রোপলিট ডিজাইনের ভিত্তিতে প্রথম পর্যায়ের জন্য ২০ টি চারটি কোচ বিশিষ্ট ইএমইউ রেল গাড়ি নির্মাণের জন্য ১,১০২ কোটি টাকার (২০১৮ সালের হিসাবে ₹১২ বিলিয়ন, মার্কিন $১৭০ মিলিয়ন বা €১৫০ মিলিয়ন) চুক্তি প্রদান করা হয়েছিল। এই গাড়িগুলি অন্ধ্রপ্রদেশের শ্রীসিস্তার অ্যালস্টমের কারখানাতে নির্মিত হয়েছে।
রেলগারিগুলিতে ১,৩১০ জন যাত্রী ধারণের ক্ষমতা থাকবে এবং অনুদৈর্ঘ্য আসন, সিসিটিভি নিরাপত্তা এবং অ্যানবোর্ড বিনোদন জন্য একটি ডেডিকেটেড এফ এম রেডিও স্টেশন দিয়ে সজ্জিত করা হবে। বিদ্যুৎ সরবরাহ করা হবে ২৫ কেভি এসি ওভারহেড দ্বারা। ট্রেনগুলি দুটি ট্রেন যাত্রার মাঝে ১০০-সেকেন্ডের অন্তঃর বজায় রাখার জন্য সিবিটিসি এর অ্যালস্টম-এর ইউরবালিস সংকেত ব্যবস্থা ব্যবহার করবে। ট্রেনগুলি সোনার রঙে রঙ্গিন থাকবে এবং লখনউ শহরের উল্লেখযোগ্য কীর্তিস্তম্ভের ছবিগুলি দিয়ে সজ্জিত করা হবে, যার মধ্যে রয়েছে বড় ইমামবারা, আসিফি মসজিদ এবং রুমী গেট।
স্টেশনে সুযোগ-সুবিধা
লখনউ মেট্রোর নর্থ-সাউথ করিডোর ডেটম্যাটিক্স দ্বারা সরবরাহিত একটি স্বয়ংক্রিয় ভাড়া সংগ্রহ (এএফসি) ব্যবস্থা ব্যবহার করে।
যাত্রী সংখ্যা
লখনউতে মেট্রো রেলের ক্রমবর্ধমান যাত্রী সংখ্যা বাণিজ্যিক পরিষেবা শুরুর প্রথম ৭০ দিনের মধ্যে ১ মিলিয়ন অতিক্রম করে; দ্রুত গণপরিবহনটি ব্যবস্থাটি ৩১,৬৮৮ জন যাত্রী উদ্বোধনী দিনে পেয়েছিল এবং ৪১,০৭৫ জন যাত্রীর ১০ সেপ্টেম্বর লখনউতে মেট্রো ব্যবহার করেছে।
জনপ্রিয় সংস্কৃতিতে
২০১৭ সালের জানুয়ারিতে, বেহেন হগি তেরি নামের হিন্দি চলচ্চিত্রে মেট্রো প্রাঙ্গনের দৃশ্যগুলি ধারণ করা হয়েছিল। এটি ছিল লখনউ মেট্রোতে প্রথম চলচ্চিত্র দৃশ্য ধারণ।
জাম্বিয়া
জাম্বিয়া আফ্রিকা মহাদেশের পূর্বাঞ্চলের একটি রাষ্ট্র। এর রাজধানীর নাম লুসাকা। দেশটির উত্তরে কঙ্গো ও তানজানিয়া, পূর্বে মালাউয়ি, দক্ষিণ-পূর্বে মোজাম্বিক, দক্ষিণে জিম্বাবুয়ে, বতসোয়ানা ও নামিবিয়ার কাপ্রিভি, পশ্চিমে অ্যাঙ্গোলা। দেশটির আয়তন ৭৫২,৬১৪ বর্গকিমি। ডান|294x294পিক্সেল
জর্জো স্তিভানেল্লো
জর্জো স্তিভানেল্লো (Giorgio Stivanello; ১৩ জুলাই ১৯৩২ – ১৮ মে ২০২০) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাদোভা এবং ইয়ুভেন্তুসের হয়ে একজন আক্রমণভাগের খেলোয়াড় হিসেবে খেলেছেন।
১৯৫১–৫২ মৌসুমে, ভেনেৎসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১৮ ম্যাচে ৩টি গোল করেছেন। পরবর্তীতে তিনি পাদোভায় ৩ মৌসুম অতিবাহিত করার পর, ইয়ুভেন্তুসে যোগদান করেন, যেখানে তিনি ৭৫ ম্যাচে ১৭টি গোল করেছেন। ইয়ুভেন্তুসের হয়ে তিনি ৩টি সেরিয়ে আ শিরোপা জয়লাভ করেছেন। অতঃপর তিনি পুনরায় ভেনেৎসিয়ায় ১ মৌসুমের জন্য যোগদান করেছেন। সর্বশেষ, ১৯৬৩–৬৪ মৌসুমে, তিনি জেসিনায় যোগদান করেন, যেখানে ১ মৌসুম অতিবাহিত করার পর তিনি অবসর গ্রহণ করেছেন।
দলগতভাবে, খেলোয়াড় হিসেবে ত্রেসোলদি সর্বমোট ৬টি শিরোপা জয়লাভ করেছেন, যার সবগুলো ইয়ুভেন্তুসের হয়ে জয়লাভ করেছেন।
ব্যক্তিগত জীবন
জর্জো স্তিভানেল্লো ১৯৩২ সালের ১৩ই জুলাই তারিখে ইতালির ভেনিসে জন্মগ্রহণ করেছেন এবং ২০১০ সালের ১৮ই মে তারিখে মৃত্যুবরণ করেছেন।
নসরুল্লাগঞ্জ
নসরুল্লাগঞ্জ (Nasrullaganj) ভারতের মধ্য প্রদেশ রাজ্যের সেহোরে জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে নসরুল্লাগঞ্জ শহরের জনসংখ্যা হল ১৭,২৪০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে নসরুল্লাগঞ্জ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মালতো ভাষা
মালতো বা পাহাড়িয়া  পূর্ব ভারতে প্রচলিত উত্তর দ্রাবিড় ভাষা। অঞ্চল ভেদে এই ভাষার লেখ্যরূপ বাংলা লিপি অথবা দেবনাগরি লিপিতে লেখা হয়
বৈচিত্রতা
মালতো ভাষার দুটি রূপ প্রচলিত আছে। কুমারভাগ পাহাড়িয়া (দেবনাগরি: कुमारभाग पहाड़िया) এবং সাউরিয়া পাহাড়িয়া (দেবনাগরি: सौरिया पहाड़िया)। অনেক সময় এই ভাষা দুটিকে পৃথক ভাষা হিসেবে বিবেচনা করা হয়। দুই ভাষার মধ্যে ৮০% ভাগ মিল খুঁজে পাওয়া যায়। ঝাড়খন্ড, পশ্চিম বঙ্গে এবং উড়িষ্যার অল্প কিছু অংশে কুমারভাগ সাউরিয়া ব্যবহৃত হয়। বাংলাদেশের কিছু অংশে এবং বিহার ও পশ্চিমবঙ্গে সাউরিয়া পাহাড়িয়া ভাষার ব্যবহার পরিলক্ষিত হয়।
লিখন পদ্ধতি
মালতো জাতিগোষ্ঠীর মধ্যে শিক্ষার হার খুবই কম। তাই মালতো ভাষাটি ঐতিহ্যগতভাবে লিখিত ভাষা নয়। ১৮৮৪ সালে আর্নেস্ট ড্রোয়েসে দেবনাগরি লিপি ব্যবহার করে প্রথম এই ভাষায় লেখেন। বাংলাভাষী অঞ্চলে মালতো জনগোষ্ঠী বাংলা লিপিতে তাদের ভাষা লিখে থাকেন।
লিসান্দ্রো মার্তিনেস
লিসান্দ্রো মার্তিনেস (জন্ম: ১৮ জানুয়ারি ১৯৯৮) হচ্ছেন আর্জেন্টিনার একজন পেশাদার ফুটবলার। তিনি ইংলিশ ফুটবলের শীর্ষ স্তর প্রিমিয়ার লিগ ক্লাব ম্যানচেস্টার ইউনাইটেড এবং আর্জেন্টিনা জাতীয় দলের হয়ে সেন্টার ব্যাক হিসেবে খেলেন।
মার্তিনেস ২০১৭ সালে প্রাথমিকভাবে লোনে ডেফেনসা ওয়াই জাস্টিসিয়ায় যোগদানের আগে নিওয়েল'স ওল্ড বয়েজে তার খেলোয়াড়ী জীবনের সূচনা করেন। ২০১৯ সালে তিনি আয়াক্সের সাথে চুক্তিবদ্ধ হন এবং তারপর থেকে দুটি এরেডিভিজি শিরোপা এবং একটি কেএনভিবি কাপ জিতেছেন। ২০২১-২২ মৌসুমে তিনি আয়াক্স প্লেয়ার অব দ্য ইয়ার পুরস্কার লাভ করেন।
নিওয়েল'স ওল্ড বয়েজ
তরুণ বয়সে মার্তিনেস ক্লাব উরকুইজা (গুয়ালেগুয়াই, এন্ত্রে রিওস), ক্লাব লিবার্টাড (গুয়ালেগুয়াই, এন্ট্রে রিওস) এবং নিওয়েল'স ওল্ড বয়েজে কাটিয়েছেন। ২০১৬-১৭ মৌসুমের ক্লাবের চূড়ান্ত ক্রীড়ানুষ্ঠানে নিওয়েল'সের হয়ে আরেক আর্জেন্টাইন ক্লাব গডয় ক্রুজের বিপক্ষে পেশাদার ফুটবলে তার অভিষেক হয়। সেই ম্যাচে তিনি পুরো ৯০ মিনিটই খেলার সুযোগ পান। যদিও তার দল ম্যাচটিতে পরাজিত হয়।
ডেফেনসা ওয়াই জাস্টিসিয়া
২০১৭ সালের আগস্টে মার্তিনেস আর্জেন্টাইন প্রাইমরা ডিভিসিওনের দল ডেফেনসা ওয়াই জাস্টিসিয়ায় ধারে যোগদান করেন। ডেফেনসার হয়ে সেবছরের ১৩ই অক্টোবরে সান লরেঞ্জোর বিরুদ্ধে মাঠে নামেন। সেই খেলায় তার দল পরাজিত হয়। দুই ম্যাচ খেলার পর তিনি টেম্পারলির বিরুদ্ধে তাদেরই মাঠে তিনি বড়দের খেলায় প্রথম গোল করেন। তার দল সেই ম্যাচে জয়ী হয়। ডেফেনসা ওয়াই জাস্টিসিয়ার জুন ২০১৮ সালের জুনে মার্তিনেসের ৫০% অধিকার কিনে নেয়। এই ক্লাবের হয়ে তিনি দুই মৌসুমে ৪৬ ম্যাচ খেলেন।
আয়াক্স
২০১৯ সালের ১৭ মে তারিখে ডেফেনসা ওয়াই জাস্টিসিয়া ঘোষণা করে, তারা একটি শারীরিক পরীক্ষায় পাস করা সাপেক্ষে লিসান্দ্রো মার্তিনেসের ব্যাপারে এরেডিভিজি ক্লাব আয়াক্সের সাথে একটি চুক্তিতে সম্মত হয়েছে। আয়াক্স মার্তিনেসের কিনতে ৭ মিলিয়ন ইউরো প্রদান করে। ২০ মে তারিখে আয়াক্স তার শারীরিক পরীক্ষা করে ১ জুলাইয়ে তাকে দলে ভেড়ায়। ক্লাবটি এক বছরের চুক্তি বাড়ানোর সুযোগ রেখে মার্তিনেসের সঙ্গে চার বছরের চুক্তি করে। জুলাই পর্যন্ত তিনি আনুষ্ঠানিকভাবে দলে যোগদান না করলেও জুন মাসে কুইক '২০ এবং এএবি'র সাথে প্রীতি ম্যাচে অংশগ্রহণ করেছিলেন। আয়াক্স তাকে দলে ভেড়ানোর আগে আড়াই বছর ধরে তার উপর নজর রেখেছিল। ২০১৯ সালের জোহান ক্রুইফ শিল্ডে পিএসভি আইন্দহোভেনের বিপক্ষে তার প্রতিযোগিতামূলক বো এসেছিল। সেই ম্যাচে আয়াক্স দুই গোলের জয়ের মাধ্যমে ট্রফি জিতেছিল। মার্তিনেস আয়াক্সের হয়ে তার দ্বিতীয় এরেডিভিসি খেলায় এফসি এমমেনের বিরুদ্ধে জয়লাভের ম্যাচে ম্যান অফ দ্য ম্যাচ নির্বাচিত হন।
২৮ সেপ্টেম্বরে মার্তিনেস অ্যাজাক্সের হয়ে তার প্রথম গোল করে। সেই ম্যাচে জোহান ক্রুইফ এরেনায় এফসি খ্রোনিঙেনের বিপক্ষে তার দল ২-০ গোলে জয় পায়। তিনি নভেম্বরে উট্রেখটের বিরুদ্ধে আবার গোল করেন। ২০২০-২১ মৌসুমে তার প্রথম ম্যাচে ২০ সেপ্টেম্বরে আরকেসি ভালভেইকের বিরুদ্ধে ঘরের মাঠে জয় লাভের ম্যাচে মার্তিনেস আয়াক্সের হয়ে তৃতীয় গোল পান। এই দলের হয়ে তিন মৌসুমে তিনি ৭৪ ম্যাচ খেলেন।
ম্যানচেস্টার ইউনাইটেড
২০২২ সালের ১৬ জুলাইয়ে ইংলিশ প্রিমিয়ার লিগের ক্লাব ম্যানচেস্টার ইউনাইটেড তাকে পাঁচ বছরে চুক্তিতে দলে ভেড়াতে আয়াক্সের সাথে সম্মত হয়। ২৭ জুলাইয়ে আনুষ্ঠানিকভাবে তার দলবদল সম্পন্ন হয়। তার ট্রান্সফার ফি ৪৭ মিলিয়ন পাউন্ড থেকে ৪৯ মিলিয়ন পাউন্ডের মধ্যে রয়েছে বলে জানা গেছে। পাশাপাশি অতিরিক্ত হিসেবে ৮.৫ মিলিয়ন পাউন্ড দেওয়ার কথা রয়েছে। ৭ আগস্টে  প্রিমিয়ার লিগে ব্রাইটনের বিপক্ষে ঘরের মাঠে ২-১ গোলে হারের ম্যাচে ম্যানচেস্টার ইউনাইটেডের হয়ে তার অভিষেক হয়।